
�



A V I Z


asupra propunerii legislative privind declararea 


ca municipiu a oraşului Câmpia Turzii.





Cu adresa nr.370 din 22 ianuarie 1998, înregistrată sub nr. 34/XVIII/11 din 22 ianuarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi spre dezbatere  şi avizare propunerea legislativă  menţionată mai sus.


		In conformitate cu prevederile art.57 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut această  propunere legislativă  în şedinţa din data de 17 februarie 1998.


		In urma examinării, membrii comisiei au hotărât, cu majoritate de voturi, să o avizeze favorabil, cu recomandarea ca la dezbaterea în fond Comisia pentru administraţie publică, amenajarea teritoriului şi echilibru ecologic să ţină seama atât de observaţiile şi propunerile Consiliului Legislativ din avizul favorabil cu nr.18/19  ianuarie 1998, cât şi de  punctul de vedere al Guvernului cu privire la oportunitatea promovării acestei iniţiative  legislative, exprimat   în conformitate  cu  prevederile  art.110 alin. (1) şi 137 alin.(5) din Constituţia României.


		In raport de obiectul şi conţinutul său, această propunere legislativă  face parte din categoria legilor organice.

